
Įsakymas paskelbtas: Žin. 2005, Nr. 15-483, i. k. 1053030ISAK0001B-68

 
MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIS DIREKTORIUS

Į S A K Y M A S
DĖL REIKALAVIMŲ ASMENIMS, NORINTIEMS GAUTI TIR PROCEDŪROS VYKDYTOJO LEIDIMĄ, PATVIRTINIMO

2005 m. sausio 25 d. Nr. 1B-68
Vilnius

. Tvirtinu pridedamus Reikalavimus asmenims, norintiems gauti TIR procedūros vykdytojo leidimą.
. Pripažįstu netekusiu galios Muitinės departamento direktoriaus 2003 m. vasario 21 d. įsakymą Nr. 1B-148 „Dėl Reikalavimų asmenims, norintiems gauti TIR procedūros vykdytojo leidimą, patvirtinimo“ (Žin., 2003, Nr. 21-924).


GENERALINIS DIREKTORIUS	RIMUTIS KLEVEČKA

PATVIRTINTA
Muitinės departamento generalinio
direktoriaus 2005 m. sausio 25 d.
įsakymu Nr. 1B-68



. 

. Reikalavimai asmenims, norintiems gauti TIR procedūros vykdytojo leidimą (toliau –Reikalavimai), parengti vadovaujantis Muitinės konvencijos dėl tarptautinio krovinių gabenimo su TIR knygelėmis (1975 metų TIR konvencija) (toliau – TIR konvencija) 9 priedo II dalies 1 ir 2 straipsnio nuostatomis.
. Reikalavimuose vartojamos sąvokos:
Asmuo – Lietuvos Respublikoje registruotas fizinis arba juridinis asmuo.
TIR procedūros vykdytojo leidimas – Muitinės departamento generalinio direktoriaus įsakymu sudaryto TIR procedūros vykdytojo leidimų išdavimo komiteto sprendimas, suteikiantis teisę asmenims naudotis TIR konvencijoje nustatytomis lengvatomis.
Garantuojančioji asociacija – Lietuvos nacionalinė vežėjų automobiliais asociacija „LINAVA“.
. Kitos Reikalavimuose vartojamos sąvokos apibrėžtos TIR konvencijoje bei teisės aktuose, reglamentuojančiuose kelių transporto, vežant krovinius tarptautiniais maršrutais, veiklą.
. Asmenys, norintys gauti TIR procedūros vykdytojo leidimą, pateikia garantuojančiajai asociacijai prašymą ir dokumentus (jų kopijas), nurodytus Reikalavimuose. Priimant dokumentus, pažymos, nurodytos Reikalavimų 11.4 ir 11.5 punktuose, laikomos tinkamomis, jeigu jos išduotos ne anksčiau kaip prieš du mėnesius, o nurodytoji Reikalavimų 11.6 punkte – ne anksčiau kaip prieš vieną mėnesį iki dokumentų pateikimo garantuojančiajai asociacijai dienos. Pateikiami dokumentai turi būti susiūti ir numeruoti, paskutinio lapo antroje pusėje patvirtinti asmens ar jo įgalioto darbuotojo parašu bei antspaudu. Pateikiamų dokumentų kopijos teisės aktų nustatyta tvarka turi būti patvirtintos asmens ar jo įgalioto darbuotojo parašu bei antspaudu.
Asmenys, kuriems panaikintas TIR procedūros vykdytojo leidimas dėl padarytų muitų ir mokesčių teisės aktų pažeidimų, gali pateikti prašymą ir dokumentus (jų kopijas) garantuojančiajai asociacijai dėl TIR procedūros vykdytojo leidimo suteikimo ne anksčiau kaip po 3 metų nuo sprendimo panaikinti TIR procedūros vykdytojo leidimą įsigaliojimo dienos.
Asmenys, kuriems panaikintas TIR procedūros vykdytojo leidimas, atsižvelgiant į garantuojančiosios asociacijos sprendimą neteikti garantijos, gali pateikti prašymą ir dokumentus (jų kopijas) garantuojančiajai asociacijai dėl TIR procedūros vykdytojo leidimo suteikimo ne anksčiau kaip po 6 mėnesių nuo sprendimo panaikinti TIR procedūros vykdytojo leidimą įsigaliojimo dienos. 
Punkto pakeitimai:
Nr. 1B-310,
2007-04-27,
Žin., 2007, Nr.
51-1999 (2007-05-11), i. k. 1073030ISAK001B-310            
Nr. 1B-84,
2009-02-10,
Žin., 2009, Nr.
18-734 (2009-02-14), i. k. 1093030ISAK0001B-84            

. Garantuojančioji asociacija raštu turi įsipareigoti Lietuvos Respublikos muitinei, kad ji garantuoja už numatomą priimti į TIR sistemą asmenį.

. 

. Asmuo, norintis gauti TIR procedūros vykdytojo leidimą, turi atitikti šiuos reikalavimus:
. turėti ne trumpesnę kaip 6 (šešių) mėnesių patirtį tarptautinio krovinio gabenimo srityje, t. y. krovinių tarptautinius gabenimus vykdo ne trumpiau kaip šešis mėnesius ir ne rečiau kaip 4 kartus per mėnesį arba 25 kartus per šešis mėnesius. Šis reikalavimas netaikomas naujai įmonei, kuri susikuria Lietuvos Respublikos civilinio kodekso nustatyta tvarka reorganizavus įmonę, kuri jau turėjo TIR procedūros vykdytojo leidimą.
Punkto pakeitimai:
Nr. 1B-310,
2007-04-27,
Žin., 2007, Nr.
51-1999 (2007-05-11), i. k. 1073030ISAK001B-310            

. būti stabilios finansinės būklės;
. išmanyti TIR konvencijos taikymą;
. pagal Tarptautinės kelių transporto sąjungos (IRU) reikalavimus įsipareigoti garantuojančiajai asociacijai, kad pagal TIR konvencijos nuostatas:
. bus laikomasi visų muitinės formalumų, nustatytų išvykimo, pakeliui esančioje ir paskirties muitinės įstaigose;
. muitinei pareikalavus bus apmokėtos visos priklausančios sumos;
. bus sudarytos sąlygos tikrinti asmens atitikimą nustatytiems minimaliems reikalavimams.

. 

. Asmens vadovas arba jo įgaliotas darbuotojas, kuriam pavesta vadovauti krovinių vežimo veiklai, turi būti geros reputacijos:
. negali būti teistas už tyčinius nusikaltimus ir baudžiamuosius nusižengimus arba turi būti išnykęs teistumas;
. neturi būti atleistas iš pareigų dėl jo paties kaltės, pagal Lietuvos Respublikos darbo kodekso (Žin., 2002, Nr. 64-2569) 136 straipsnį, per paskutinius 5 metus;
. privalo turėti atitinkamą profesinę kompetenciją.
. Asmuo finansinį pajėgumą turi užtikrinti savo turtu.
. Asmuo garantuojančios asociacijos veikloje turi dalyvauti ne trumpiau kaip tris mėnesius.
. Asmuo turi turėti nuosavybės arba išperkamosios nuomos teise bent vieną transporto priemonę.

. 

. Dokumentai, įrodantys 6–10 punktų nustatytus reikalavimus:
. asmens registravimo pažymėjimas;
. Lietuvos Respublikos teisės aktų nustatyta tvarka išduoti Europos Bendrijos leidimai ir leidimų kopijos, suteikiančios teisę jo turėtojui verstis tarptautiniu krovinių gabenimu keliais, arba dokumentai, įrodantys, kad asmuo krovinių tarptautinius vežimus vykdo savo vardu;
. CMR važtaraščiai, važtaraščiai, sąskaitos ir pan.;
. pažyma, kad asmuo neturi nesumokėtų Valstybinės mokesčių inspekcijos prie Finansų ministerijos administruojamų mokesčių (įskaitant baudas ir delspinigius), arba jų mokėjimas atidėtas (išieškojimas sustabdytas) teisės aktų nustatyta tvarka;
. pažyma, kad asmuo neturi nesumokėtų muitinės administruojamų mokesčių (įskaitant baudas ir delspinigius), arba jų mokėjimas atidėtas (išieškojimas sustabdytas) teisės aktų nustatyta tvarka bei per paskutinius vienerius metus (iki kreipimosi į teritorinę muitinę dienos), nenustatyta muitinės procedūrų, kitų muitinės sankcionuotų veiksmų atlikimo tvarkos arba kitų muitų teisės aktų reikšmingų pažeidimų, nurodytų Lietuvos Respublikos muitinės įstatymo (Žin., 2004, Nr. 73-2517) 107 straipsnyje;
. pažyma, kad asmuo neturi įsiskolinimų valstybinio socialinio draudimo įstaigai;
. turimų sąskaitų bankuose sąrašas;
. pažyma iš Valstybės įmonės registrų centro apie turimą turtą (neįkeistą, neareštuotą);
. liudijimas (-ai), kad asmens atsakingi darbuotojai (vadovas, asmens įgaliotas darbuotojas, vairuotojai) baigė kursus, kurių programa suderinta su Muitinės departamentu, TIR konvencijos taikymo ir muitinio tranzito atlikimo srityje;
. vėliausio ataskaitinio laikotarpio įmonės balanso ir pelno (nuostolių) ataskaitas su teritorinės valstybinės mokesčių inspekcijos žyma (uždarosios akcinės bendrovės) arba vėliausio ataskaitinio laikotarpio pajamų deklaraciją su teritorinės valstybinės mokesčių inspekcijos žyma (individualios, personalinės įmonės bei ūkinės bendrijos);
. dokumentai, patvirtinantys, kad asmens vadovas ar jo įgaliotas darbuotojas vadovaudamasis Lietuvos Respublikos susisiekimo ministro 2003 m. sausio 13 d. įsakymu Nr. 3-20 patvirtinta Asmenų, vadovaujančių licencijuojamai kelių transporto veiklai, profesinės kompetencijos egzamino ir žinių atnaujinimo egzamino laikymo tvarka išlaikė kompetencijos egzaminą arba turi pažymėjimą pagal Tarybos Direktyvą 96/26/EB dėl leidimo verstis krovinių ir keleivių vežėjo kelių transportu verslu ir diplomų, pažymėjimų bei kitų oficialių profesinę kvalifikaciją patvirtinančių dokumentų tarpusavio pripažinimo, skirto palengvinti šiems vežėjams naudojimąsi įsisteigimo laisve nacionalinio ir tarptautinio vežimo srityje, įrodantį profesinę kvalifikaciją;
. Valstybės įmonės „REGITRA“ išduotą transporto priemonės registracijos liudijimo kopiją arba išperkamosios nuomos sutarties kopiją (arba transporto priemonės naudotojo pažymėjimo kopiją).
. Jeigu, vadovaujantis Lietuvos Respublikos civilinio kodekso 2.99 straipsniu, naujas asmuo įsisteigia reorganizavimo būdu, atsiskiriant transporto verslui, pateikiamos parengtos juridinio asmens reorganizavimo sąlygos ir reorganizavimo ataskaita bei dokumentai, nurodyti Reikalavimų 11punkte.

. 

. Muitinės departamentas turi teisę tikrinti asmens, kuriam išduotas TIR procedūros vykdytojo leidimas, atitikimą Reikalavimams.
______________




Pakeitimai:

1.

                    Muitinės departamentas prie Lietuvos Respublikos finansų ministerijos, Įsakymas
                
Nr. 1B-310,
2007-04-27,
Žin., 2007, Nr.
51-1999 (2007-05-11), i. k. 1073030ISAK001B-310                
Dėl Muitinės departamento generalinio direktoriaus 2005 m. sausio 25 d. įsakymo Nr. 1B-68 "Dėl Reikalavimų asmenims, norintiems gauti tir procedūros vykdytojo leidimą, patvirtinimo" pakeitimo

                    Muitinės departamentas prie Lietuvos Respublikos finansų ministerijos, Įsakymas

Žin., 2009, Nr.

